અમદાવાદ: શહેરના ઓઢવ વિસ્તારમાં આવેલી કેનાલ પાસે આજે વહેલી સવારે ગૌમાંસ ભરેલી ગાડી પલટી ખાતાં મામલો બીચક્યો હતો. કઠવાડાથી ગૌમાંસ ભરેલી કસાઇઓ લઇને નીકળવાના છે તેવી બાતમીના આધારે ગૌરક્ષકોએ કસાઇઓનો પીછો કર્યો હતો. ગૌરક્ષકથી બચવા માટે ગૌમાંસ ભરેલી ગાડી પુરઝડપે ચલાવી હતી. જેમાં ઓઢવ વિસ્તારમાં બાઇક ચાલક વચ્ચે આવી જતાં ગાડીએ એકાએક પલટી ખાધી હતી. આ ઘટનામાં કસાઇઓ ઘટના સ્થળેથી ફરાર થઇ ગયા હતા. જોકે ઉશ્કેરાયેલા ગૌરક્ષકોએ ગાડીના કાચ તોડી નાખ્યા હતા કોઇ અનિચ્છનીય બનાવ ના બને તે માટે ઓઢવ પોલીસ ઘટના સ્થળે પહોંચી ગઇ હતી અને ઉશ્કેરાયેલાં ટોળાંઓને વેરવિખેર કરીને કાયદેસરની કાર્યવાહી કરી હતી.